# Setmana Internacional de Cinema de Valladolid

La SEMINCI o Setmana Internacional de Cinema de Valladolid és una mostra cinematogràfica celebrada a la ciutat espanyola de Valladolid, que ha anat evolucionant des de la seva creació el 1956 com a Setmana de Cinema Religiós de Valladolid realitzada durant la Setmana Santa, fins a convertir-se en un dels principals festivals de cinema internacional d'Espanya.

## Història

La primera edició del festival es va iniciar el 20 de març de 1956 amb la denominació de Setmana de Cinema Religiós i la finalitat de transmetre valors morals catòlics, unint la seva celebració a la de la Setmana Santa val·lisoletana. En les dues primeres edicions no era de caràcter competitiu i no es van lliurar premis. En 1958 van aparèixer els premis Don Bosco d'or i plata i l'Esment especial, que a l'any següent van ser substituïts pel Lábaro i el Premi Ciutat de Valladolid, respectivament.
Les pel·lícules a mostrar eren seleccionades ja llavors seguint criteris de qualitat i no de quantitat, encara que això suposés tenir un nombre insuficient de filmacions. A partir de 1960 el festival passa a dir-se Setmana Internacional de Cinema Religiós i de Valors Humans i la temàtica de les pel·lícules es va ampliar, acceptant-se aquelles en les quals predominessin els valors humans i compromesos. Aquest any va començar també a lliurar-se l'Espiga d'Or, que va coexistir els següents anys amb els premis ja citats i des de 1961 amb el Premi San Gregorio.
El 1973 el festival adopta el seu nom actual, a causa del progressiu increment de les pel·lícules a concurs i de l'interès dels productors per presentar aquí les seves obres. A l'any següent desapareix el Lábaro i l'Espiga es converteix en el guardó principal. Posteriorment es van introduir els premis a millor actor i actriu (1979), millor guió (1984), millor primera pel·lícula (1989), del Jurat (1991) i al millor nou director (1992), entre d'altres.

## Seccions i seus

Les edicions recents de la Seminci consten de les següents seccions, segons estableix el seu Reglament:
* Secció oficial, que ofereix una panoràmica del cinema mundial dels nostres dies, i inclou llargmetratges i curtmetratges que poden o no entrar a concurs.
* Punt de trobada, mostra paral·lela de caràcter competitiu que reuneix films de ficció que posseeixen un especial relleu per la seva vàlua temàtica o estilística.
* Temps d'història, secció en la qual competeixen films documentals sobre moments o processos històrics dels quals el cinema ofereix un testimoniatge privilegiat.
* Cicles, dedicats a la presentació i estudi de realitzadors, gèneres, estils, escoles, cinemes nacionals, etc.
El Teatre Calderón és la seu principal de l'esdeveniment, i acull les gales d'inauguració, clausura i lliurament de premis, a més de diverses passades de la secció oficial; la resta de projeccions i seccions tenen lloc en diversos cinemes i sales de la ciutat.

## Premis

A la Seminci de 2010 s'atorguen els següents premis, a càrrec d'un jurat propi per a cada secció, i se'n lliura l'import econòmic al director, en tots dos casos excepte indicació contrària:
| Premi | Secció | Dotació (€) | Notes |
| Espiga d'Or Llargmetratge | Oficial | 50.000 | Premi econòmic entregat a la distribuidora espanyola de la pel·lícula |
| Espiga de Plata Llargmetratge | Oficial | 25.000 | Premi econòmic entregat a la distribuidora espanyola de la pel·lícula |
| Premi Especial del Jurat | Oficial | | |
| Premi Pilar Miró al Millor Nou Director | Oficial | 20.000 | Per a directors que competeixin amb el seu primer o segon llargmetratge |
| Premi al Millor Actor | Oficial | | |
| Premi a la Millor Actriu | Oficial | | |
| Premi a la Millor Direcció de Fotografia | Oficial | | |
| Premi a la Millor Música Original | Oficial | | |
| Premi al Millor Guió | Oficial | | |
| Espiga d'Or Curtmetratge | Oficial | 10.000 | |
| Espiga de Plata Curtmetratge | Oficial | 6.000 | |
| Premi al Millor Curtmetratge Europeu | Oficial | 2.000 | Inclou la selecció com a finalista al Premi anual de l'Acadèmia de Cinema Europeu |
| Premi del Públic Secció Oficial | Oficial | | Organitzat per El Norte de Castilla - Votat pels espectadors |
| Premi de la Joventut | Oficial | | Organitzat pel Consell Local de la Joventut de Valladolid - Jurar propi |
| Premi Diversitat Cultural | Oficial | 10.000 | Promogut per l'Agència Espanyola de Cooperació Internacional per al Desenvolupament - Jurat propi |
| Millor Llargmetratge | Punt de Trobada | 20.000 | |
| Millor Curtmetratge Estranger | Punt de Trobada | 5.000 | |
| Premi 'La Noche del corto Español' | Punt de Trobada | 5.000 | Per al Millor Curtmetratge espanyol de la secció |
| Menció Especial | Punt de Trobada | | |
| Premi del Públic Punt de Trobada | Punt de Trobada | | Organitzat per El Norte de Castilla - Votat pels espectadors |
| Premi de la Joventut | Punt de Trobada | | Organitzat pel Consell Local de la Joventut de Valladolid - Jurat propi |
| Primer Premi | Temps d'Història | 20.000 | |
| Segon Premi | Temps d'Història | 10.000 | |
| Tercer Premi | Temps d'Història | 5.000 | |
| Premi Castilla y León en Corto | Castilla y León en Corto | | |
| Espiga d'Honor | - | | |

## Edicions

Aquesta taula resumeix les principals dades de les edicions de la Seminci fetes fins ara:
| Núm. | Dates | Director | President del Jurat | Notes |
| 1a | 20 al 25 de març de 1956 | Antolín de Santiago y Juárez | (no competitiva) | Setmana de Cinema Religiós |
| 2a | 1 al 7 d'abril de 1957 | Antolín de Santiago y Juárez | (no competitiva) | |
| 3a | 17 al 23 de març de 1958 | Antolín de Santiago y Juárez | Antolín de Santiago y Juárez, | Setmana Internacional de Cinema Religiós |
| 4a | 6 al 12 d'abril de 1959 | Antolín de Santiago y Juárez | Antolín de Santiago y Juárez, | |
| 5a | 17 al 24 d'abril de 1960 | Antolín de Santiago y Juárez | Gilbert Roger Salachas, | Setmana Internacional de Cinema Religiós i de Valors Humans |
| 6a | 9 al 16 d'abril de 1961 | Antolín de Santiago y Juárez | César Fernández Ardavín, | |
| 7a | 22 al 29 d'abril de 1962 | Antolín de Santiago y Juárez | Camillo Bassotto, | |
| 8a | 21 al 28 d'abril de 1963 | Antolín de Santiago y Juárez | Carl Vincent, | |
| 9a | 12 al 19 d'abril de 1964 | Antolín de Santiago y Juárez | Charles Ford, | |
| 10a | 25 d'abril al 2 de maig de 1965 | Antolín de Santiago y Juárez | Léonide Moguy, | |
| 11a | 17 al 24 d'abril de 1966 | Antolín de Santiago y Juárez | Renato May, | |
| 12a | 16 al 23 d'abril de 1967 | Antolín de Santiago y Juárez | Silvano Battisti, | |
| 13a | 21 al 28 d'abril de 1968 | Antolín de Santiago y Juárez | Howard Shetterly, | |
| 14a | 20 al 27 d'abril de 1969 | Antolín de Santiago y Juárez | Hermann Schwerin, | |
| 15a | 19 al 26 d'abril de 1970 | Antolín de Santiago y Juárez | Mario Verdone, | |
| 16a | 18 al 25 d'abril de 1971 | Antolín de Santiago y Juárez | José María Forqué, | |
| 17a | 23 al 30 d'abril de 1972 | Antolín de Santiago y Juárez | Julio Diamante, | Setmana Internacional de Cinema |
| 18a | 29 d'abril al 6 de maig de 1973 | Antolín de Santiago y Juárez | Peter Besas, | |
| 19a | 28 d'abril al 5 de maig de 1974 | Carmelo Romero | Krzysztof Zanussi, | |
| 20a | 10 al 27 d'abril de 1975 | Carmelo Romero | Mel Ferrer, | |
| 21a | 25 d'abril al 2 de maig de 1976 | Rafael González Yáñez | (no consta) | |
| 22a | 23 al 30 d'abril de 1977 | Rafael González Yáñez | (no consta) | |
| 23a | 25 de novembre al 2 de diciembre de 1978 | Fernando Herrero | (Jurat popular) | |
| 24a | 13 al 20 d'octubre de 1979 | Fernando Herrero | (Jurat popular) | |
| 25a | 17 al 25 d'octubre de 1980 | Fernando Herrero | (Jurat popular) | |
| 26a | 17 al 25 d'octubre de 1981 | Fernando Herrero | Agustina Bessa-Luís, | |
| 27a | 9 al 17 d'octubre de 1982 | Fernando Herrero | Monica Tegelaar, | |
| 28a | 15 al 23 d'octubre de 1983 | Fernando Herrero | Yilmaz Güney, | |
| 29a | 27 d'octubre al 4 de novembre de 1984 | Fernando Lara | (no consta) | |
| 30a | 26 d'octubre al 3 de novembre de 1985 | Fernando Lara | Carmine Coppola, | |
| 31a | 25 d'octubre al 2 de novembre de 1986 | Fernando Lara | (no consta) | |
| 32a | 23 al 31 d'octubre de 1987 | Fernando Lara | (no consta) | |
| 33a | 21 al 29 d'octubre de 1988 | Fernando Lara | (no consta) | |
| 34a | 20 al 28 d'octubre de 1989 | Fernando Lara | (no consta) | |
| 35a | 19 al 27 d'octubre de 1990 | Fernando Lara | (no consta) | |
| 36a | 18 al 26 d'octubre de 1991 | Fernando Lara | (no consta) | |
| 37a | 23 al 31 d'octubre de 1992 | Fernando Lara | (no consta) | |
| 38a | 22 al 30 d'octubre de 1993 | Fernando Lara | (no consta) | |
| 39a | 21 al 29 d'octubre de 1994 | Fernando Lara | (no consta) | |
| 40a | 20 al 28 d'octubre de 1995 | Fernando Lara | (no consta) | |
| 41a | 20 al 28 d'octubre de 1996 | Fernando Lara | (no consta) | |
| 42a | 24 d'octubre a l'1 de novembre de 1997 | Fernando Lara | (no consta) | |
| 43a | 23 al 31 d'octubre de 1998 | Fernando Lara | (no consta) | |
| 44a | 22 al 30 d'octubre de 1999 | Fernando Lara | (no consta) | |
| 45a | 20 al 28 d'octubre de 2000 | Fernando Lara | (no consta) | |
| 46a | 26 d'octubre a 3 de novembre de 2001 | Fernando Lara | (no consta) | |
| 47a | 25 d'octubre al 2 de novembre de 2002 | Fernando Lara | (no consta) | |
| 48a | 24 d'octubre a l'1 de novembre de 2003 | Fernando Lara | (no consta) | |
| 49a | 22 al 30 d'octubre de 2004 | Fernando Lara | Robert Guédiguian, | |
| 50a | 21 al 29 d'octubre de 2005 | Juan Carlos Frugone | (no consta) | |
| 51a | 20 al 28 d'octubre de 2006 | Juan Carlos Frugone | (no consta) | |
| 52a | 26 d'octubre al 3 de novembre de 2007 | Juan Carlos Frugone | (no consta) | |
| 53a | 24 d'octubre a l'1 de novembre de 2008 | Juan Carlos Frugone | (no consta) | |
| 54a | 23 al 31 d'octubre de 2009 | Javier Angulo | Ettore Scola, | |
| 55a | 23 al 30 d'octubre de 2010 | Javier Angulo | Adoor Gopalakrishnan, | |
| 56a | 22 al 29 d'octubre de 2011 | Javier Angulo | | |

## Referències

* ↑ «Seminci - Un recorrido por el pasado». Arxivat de l'original el 2010-10-03. [Consulta: 18 octubre 2011].
* ↑ «Seminci - La espiga y otros premios». Arxivat de l'original el 2016-11-30. [Consulta: 18 octubre 2011].
* ↑ «Seminci - Llista oficial de premis». Arxivat de l'original el 2010-09-18. [Consulta: 18 octubre 2011].
* ↑ Seminci - Històric
* ↑ «Seminci - Directors». Arxivat de l'original el 2010-10-03. [Consulta: 18 octubre 2011].
* ↑ «Seminci - Històric, any 2009». Arxivat de l'original el 2012-02-04. [Consulta: 18 octubre 2011].
* ↑ «Seminci - Adoor Gopalakrishnan presidirá el Jurado Internacional de la 55ª Seminci». Arxivat de l'original el 2010-10-24. [Consulta: 18 octubre 2011].

## Enllaços externs

* Pàgina oficial de la Seminci (castellà)
* nortecastilla.es - Seminci (castellà)